વડોદરા : શહેરના તરસાલી બ્રીજની બાજુની ખુલ્લી જગ્યામાં ઝૂંપડાઓમાં રહેતા પરિવાર ઉપર હાઇવે પેટ્રોલિંગ કરી રહેલી પાણીગેટ પોલીસ સ્ટેશનની પીસીઆર વાન- ૧ ચઢી જતાં રક્ષાબંધન કરવા માટે આવેલી બહેન અને તેના ભાઇનું કરૂણ મોત નીપજ્યું છે. જ્યારે અન્ય ચાર જણાને ઇજા પહોંચી હતી. બહેનને રક્ષાબંધન નિમિત્તે આપેલી સાડી બહેનનું કફન બની છે. તેમ મોટા ભાઇ અને બહેનને ગુમાવનાર નાના ભાઇ ચંદુભાઇ નાથે લોકસત્તા સાથેની વાતચીતમાં જણાવ્યું હતું.